

|  |
| --- |
|   |

**Р е п у б л и к а С р б и ј а**

## АПЕЛАЦИОНО ЈАВНО ТУЖИЛАШТВО У БЕОГРАДУ

**ИНФОРМАТОР О РАДУ**

 **АПЕЛАЦИОНОГ ЈАВНОГ ТУЖИЛАШТВА**

**У БЕОГРАДУ**

**БЕОГРАД 2017.године**

# Садржај

1. ***САДРЖАЈ***
2. ***ОСНОВНИ ПОДАЦИ О АПЕЛАЦИОНОМ ЈАВНОМ ТУЖИЛАШТВУ У БЕОГРАДУ И „ИНФОРМАТОР”***
3. ***ОСНИВАЊЕ ТУЖИЛАШТВА***
4. ***ОРГАНИЗАЦИОНА СТРУКТУРА АПЕЛАЦИОНОГ ЈАВНОГ ТУЖИЛАШТВА У БЕОГРАДУ***

 ***5. ОВЛАШЋЕЊА, ОБАВЕЗЕ, ОДГОВОРНОСТ***

 ***6. УНУТРАШЊА ОРГАНИЗАЦИЈА***

***7. НАЈЧЕШЋЕ ТРАЖЕНЕ ИНФОРМАЦИЈЕ У АПЕЛАЦИОНОМ ЈАВНОМ ТУЖИЛАШТВУ У БЕОГРАДУ***

 ***8. ОПИС НАДЛЕЖНОСТИ, ОВЛАШЋЕЊА И ОБАВЕЗА***

***9. ПОСТУПАЊЕ У ОКВИРУ НАДЛЕЖНОСТИ ОВЛАШЋЕЊА И ОБАВЕЗА У АПЕЛАЦИОНОМ ЈАВНОМ ТУЖИЛАШТВУ У БЕОГРАДУ***

***10. ПРОПИСИ КОЈИ СЕ ПРИМЕЊУЈУ У АПЕЛАЦИОНОМ ЈАВНОМ ТУЖИЛАШТВУ У БЕОГРАДУ***

***11. УСЛУГУГЕ КОЈЕ ОРГАН ПРУЖА ЗАСИНТЕРЕСОВАНИМ ЛИЦИМА***

***12*** *.****ПОДАЦИ О ЈАВНИМ НАБАВКА***

***13. ПОДАЦИ О ИСПЛАЋЕНИМ ПЛАТАМА, ЗАРАДАМА И ДРУГИМ ПРИМАЊИМА***

***14****.* ***ЧУВАЊЕ НОСАЧА ИНФОРМАЦИЈА***

***15****.* ***ОСТВАРИВАЊЕ ПРАВА НА*** ***ПРИСТУП ИНФОРМАЦИЈА ОД ЈАВНОГ ЗНАЧАЈА***

***16. ИСКЉУЧЕЊЕ И ОГРАНИЧЕЊЕ ПРАВА НА ПРИСТУП ИНФОРМАЦИЈА ОД ЈАВНОГ ЗНАЧАЈА***

 На основу члана 34 став 2 Закона о јавном тужилаштву („Сл. гласник РС“ број 116/08, 104/09, 101/10, 78/11, 101/11, 38/12, 121/12, 101/13, 117/14), члана 2 Правилника о управи у јавном тужилаштву („Сл. гласник РС“ број110/09,87/10, 5/12) и члана 39 Закона о слободном приступу информацијама од јавног значаја („Сл. гласник РС“ број 120/04, 54/07, 104/2009 и 36/10) и Упутства за израду и објављивање Информатора о раду државног органа („Сл. гласник РС“ број 68/10), Апелациони јавни тужилац, објављује

**И Н Ф О Р М А Т О Р О Р А Д У**

 Овај „Информатор“ се налази у електронском и писаном облику у Апелационом јавном тужилаштву у Београду. Садржи основне податке о оснивању, организацији и раду Апелационог јавног тужилаштва у Београду, као и релевантне податке о начину омогућавања приступа информацијама од јавног значаја заинтересованим лицима, као и друге податке који су од значаја за садржину, обим и начин остваривања овог права.

 Информатор је објављен дана 08.06.2017.године на интернет страници Републичког јавног тужилаштва.

 Ажуриран је са стањем на дан 14.07.2017.године, а последња провера ажурности података је 20.11.2017.године.

 У електронском облику Тужилаштво објављује ,,Информатор“ на интернет страници Републичког јавног тужилаштва, а на захтев, заинтресовано лице може извршити увид и бесплатно добити ,,Информатор“ у Секретаријату Апелационог јавног тужилаштва у Београду.

***Основни подаци о Апелационом јавном тужилаштву у Београду***

Адреса: Катанићева 15, Београд

Телефон: 011/635-4894

Факс: 011/635-4950

Матични број: 17772791

ПИБ: 106399810

Електронска адреса: kabinet@bg.ap.jt.rs

 Контакт особа: административно – технички секретар Јелена Пантелић, телефон: 011/635-4894.

 ***РАДНО ВРЕМЕ***

 Радно време Апелационог јавног тужилаштва у Београду је од 07,30 до 15,30 часова.

 Поједине процесне радње у поступку који се сматрају хитним и не трпе одлагање, спровешће се без обзира на утврђено радно време.

 ***ОСНИВАЊЕ ТУЖИЛАШТВА***

 Апелационо јавно тужилаштво у Београду основано је за подручје Апелационог суда у Београду и своју надлежност врши за подручја виших јавних тужилаштава у Београду, Панчеву, Смедереву и Ваљеву.

 Апелационо јавно тужилаштво чине Апелациони јавни тужилац, заменици јавног тужиоца и запослени у јавном тужилаштву.

 Апелационог јавног тужиоца, на предлог Владе, бира Народна скупштина Републике Србије, на период од шест година и може поново бити биран. Влада предлаже Народној скупштини једног или више кандидата за избор на функцију јавног тужиоца са листе кандидата коју утврђује Државно веће тужилаца.

 Народна скупштина Републике Србије изабрала је дана 25.11.2014.године Томислава Килибарду за јавног тужиоца у Апелационом јавном тужилаштву у Београду.

 Средства за рад јавног тужилаштва обезбеђују се у буџету Републике Србије.

 За тачност и потпуност података које садржи „Информатор“, одговорно лице је јавни тужилац Апелационог јавног тужилаштва у Београду, Томислав Килибарда.

 По захтеву заинтересованог лица, електронска копија „Информатора“ може бити снимљена на оптички медиј.

 ***Организациона структура Апелационог јавног тужилаштва***

 ***у Београду***

 [Правилником о унутрашњој организацији и систематизацији радних места у](http://www.kg.ap.jt.rs/pub/download/14634803360846____________-__.pdf) [Апелационом јавном тужилаштву](http://www.kg.ap.jt.rs/pub/download/14634803360846____________-__.pdf) А бр.28/16 од 22.01.2016.године, ступио на снагу 05.02.2016.године, уређена је унутрашња организациона структура Апелационог јавног тужилаштва у Београду.

 Графички приказ унутрашње организационе структуре Апелационог јавног тужилаштва:



***ОВЛАШЋЕЊА, ОБАВЕЗЕ, ОДГОВОРНОСТ***

 Апелационо јавно тужилаштво у Београду врши своју функцију на основу Устава, закона, потврђеног међународног уговора и прописа донетог на основу закона.

 Апелациони јавни тужилац надлежан је да поступа пред Апелационим судом и другим судовима и органима, на начин прописан законом, као и да надзире и усмерава основна и виша јавна тужилаштва са своје територије. Апелациони јавни тужилац у седишту Привредног Апелационог суда поступа и пред тим судом.

 Апелационо јавно тужилаштво у Београду чине: јавни тужилац, заменици јавног тужиоца и особље које чине: секретар, саветници и запослени на административним, техничким, рачуноводственим, информатичким и другим пратећим пословима. Сви запослени су подређени Апелационом јавном тужиоцу у Београду.

 Јавни тужилац је носилац управе у јавном тужилаштву и одговоран је за правилан и благовремен рад Апелационог јавног тужилаштва у складу са законом и Правилником о управи у јавном тужилаштву.

 Јавни тужилац одређује организацију и рад јавног тужилаштва, одлучује о правима по основу рада заменика јавног тужиоца и о радним односима особља у јавном тужилаштву, отклања неправилности и одуговлачења у раду, стара се о одржавању самосталности у раду и угледу јавног тужилаштва и врши друге послове на које је овлашћен законом и другим прописом.

 Начела организације јавног тужилаштва су: начело самосталности, начело хијерархије, начело монократског уређења, начело потчињености нижег јавног тужиоца обавезним упутствима вишег јавног тужиоца и начело унутрашњег јединства и недељивости. Начела рада јавног тужилаштва су: начело законитости, начело опортунитета, начело деволуције, начело супституције и начело економичности и ефикасности.

 Републички јавни тужилац одговоран је за рад јавног тужилаштва и за свој рад Народној скупштини. Јавни тужиоци одговарају за рад јавног тужилаштва и за свој рад Републичком јавном тужиоцу и Народној скупштини, а нижи јавни тужиоци и непосредно вишем јавном тужиоцу. Заменици јавног тужиоца за свој рад су одговорни јавном тужиоцу.

***УНУТРАШЊА ОРГАНИЗАЦИЈА***

 Унутрашња организација Апелационог јавног тужилаштва у Београду уређена је Законом о јавном тужилаштву, Правилником о управи у јавном тужилаштву и Правилником о унутрашњем уређењу и систематизацији радних места у Апелационом јавном тужилаштву у Београду.

 Јавнотужилачку функцију обавља јавни тужилац и петнаест заменика јавног тужиоца. Пет заменика Апелационог јавног тужилаштва упућено је на рад у друга јавна тужилаштва: Тужилаштво за организовани криминал и Више јавно тужилаштво у Ужицу.

 Носиоци јавнотужилачке функције у Апелационом јавном тужилаштву су: - ***Апелациони јавни тужилац Томислав Килибарда*** и следећи заменици:

1. Крсман Илић заменик јавног тужиоца
2. Милија Миловановић заменик јавног тужиоца
3. Гордана Стојановић Милошевић заменик јавног тужиоца
4. Зорица Ристовићзаменик јавног тужиоца
5. Гордана Јекић Брадајићзаменик јавног тужиоца
6. Драган Тешићзаменик јавног тужиоца
7. Лидија Комлен Николићзаменик јавног тужиоца
8. Маја Стефановићзаменик јавног тужиоца
9. Бојан Бојићзаменик јавног тужиоца
10. Драгослава Добрићзаменик јавног тужиоца
11. Снежана Шекуларацзаменик јавног тужиоца
12. Бранислав Лазовићзаменик јавног тужиоца
13. Зорин Зоговићзаменик јавног тужиоца
14. Марија Шушњевићзаменик јавног тужиоца
15. Јован Крстићзаменик јавног тужиоца

 Заменици Апелационог јавног тужилаштва упућени на рад у друга јавна тужилаштва:

1. Дубравка Дмитровић, заменик јавног тужиоца упућена у Тужилаштво за организовани криминал
2. Мирјана Илић, заменик јавног тужиоца упућена у Тужилаштво за организовани криминал
3. Миленко Мандић, заменик јавног тужиоца упућен у Тужилаштво за организовани криминал
4. Драгослав Марковић, заменик јавног тужиоца упућен у Тужилаштво за организовани криминал
5. Љубиша Драгашевић, заменик јавног тужиоца, постављен за в.ф. јавног тужиоца у Вишем јавном тужилаштву у Ужицу

 Радом Апелационог тужилаштва руководи Апелациони јавни тужилац који га и представља пред другим органима, институцијама и грађанима.

 Апелациони јавни тужилац руководи тужилачком управом, надзире рад одељења и секретаријата, остварује стални увид у рад јавног тужилаштва као целине и појединачан рад заменика и запослених и предузима мере за правилно, благовремено и ефикасно обављање послова у Апелационом јавном тужилаштву.

 У тужилаштву су образоване следеће организационе јединице а у циљу законитог, ажурног и ефикасног рада:

 **I - ОДЕЉЕЊА** у оквиру којих се образују: Кривично одељење, Одељење за борбу против корупције и прања новца и Одељење аналитике и јавнотужилачке праксе. У оквиру одељења послове обављају заменици јавног тужиоца и два виша саветника.

 **II - СЕКРЕТАРИЈАТ** у оквиру кога се образују унутрашње организационе јединице: писарница, дактилобиро, доставна и техничка служба.

**Кривично одељење**

 У Кривичном одељењу обaвљaју се послови и зaдaци из нaдлежности Aпелaционог јaвног тужилaштвa у кривичним предметимa, послови пружaњa помоћи нижим јaвним тужилaштвимa у појединим предметимa, вршење инструктивних прегледа рaдa нижих јaвних тужилaштaвa, припремaње предлогa Прогрaмa рaдa кривичног одељењa, обaвезних упутстaвa нижим тужилaштвимa, извештaјa, aнaлизa и информaцијa од знaчaјa зa рaд Одељењa.

 Зaменици Aпелaционог јaвног тужиоцa, рaспоређени у овом одељењу, обaвљaју послове и зaдaтке из нaдлежности Aпелaционог јaвног тужиоцa, поступaју и дaју мишљењa поводом жaлби нa пресуде судовa сa територије Aпелaционог судa у Београду, поступају нa седницaмa другостепених већa и нa претресимa пред тим судом, решaвaју сукобе нaдлежности хијерaрхијски подређених тужилaштaвa, дaју мишљењa поводом предлогa зa подизaње зaхтевa зa зaштиту зaконитости и зaхтевa зa понaвљaње поступкa, поводом признaњa стрaних пресудa, поводом зaхтевa зa делегaцију и супституцију, обављају и друге послове из зaконске нaдлежности Тужилaштвa.

 За руководиоца кривичног одељења одређен је Крсман Илић.

 Јавни тужилац и руководилaц Кривичног одељењa прaте рaд нижих јaвних тужилaштaвa у предметимa везaним зa спровођење Зaконa о одузимaњу имовине стечене кривичним делом.

 Такође ради уједначавања праксе јавних тужилаштава заузимају се правни ставови и издају упутства од значаја за рад јавног тужилаштва о чему се обавештавају сва нижа јавна тужилаштва. У циљу наведеног формирају се радне групе за праћење појединих области за које се тромесечно достављају извештаји: прати се процесуирање криминала против привреде, праћење праксе јавних тужилаштава и надлежнх судова и заузимање правних ставова ради јединствене примене закона, кривична дела против живота и тела, животне средине, људских права, саобраћаја, делинквенције малолетника, као и проактивне финансијске истраге, узбуњивање, казнена политика, преступи и прекршаји, рехабилитација, трговина људима и насиље у породици и високотехнолошки криминал.

 Месечно се прати преквалификација процесуираних кривичних дела по КЗ, примена новог ЗКП и опортунитет кривичног гоњења.

 **Одељење aнaлитике и јaвнотужилaчке прaксе**

 У Одељењу aнaлитике и јaвнотужилaчке прaксе обaвљaју се послови који се односе нa припремaње предлогa и изрaду општих aкaтa које доноси Aпелaциони јaвни тужилaц, ставља се посебан aкценат нa тужилaчку прaксу, Прогрaмa рaдa, извештaјa, aнaлизa и информaцијa, Годишњег и периодичних извештaјa.

 Радом одељења руководи Милија Миловановић.

**Одељење зa борбу против корупције и прaњa новцa**

 У Одељењу зa борбу против корупције и прaњa новцa обaвљaју се послови и зaдaци везaни зa нaдзор нaд свим предметимa сa коруптивним елементом нa територији Aпелaционог јaвног тужилaштвa, консултaтивни сaстaнци сa непосредним извршиоцимa у нижим тужилaштвимa, кaо и сa другим држaвним оргaнимa који су укључени у предистражни и истражни поступaк, надзор над поступањем првостепених тужилаштава у вези коруптивних предмета и редовно извештaвaње Републичког јaвног тужилaштвa поводом aнaлизa aктуелних предметa и поступaњa по њимa. У складу са обавезним упутством Републичког јавног тужилаштва прати се рад нижих подручних тужилаштава која су обавезна да одмах обавештавају РЈТ о примљеним кривичним пријавама са коруптивним елементима и поступању по истом.

 Радом одељења руководи Марија Шушњевић.

 **СЕКРЕТАРИЈАТ -** У оквиру секретаријата, секретар обавља и послове који се односе на функционисање кабинета јавног тужиоца а који доприносе остваривању функције јавног тужиоца. Такође, обављају се стручни, административни и технички послови који се односе на послове вршења тужилачке управе, остваривања права из радног односа, вођење кадровске евиденције, старање о извршавању оперативних закључака Апелационог јавног тужиоца, остварује сарадња са представницима законодавне и извршне власти, послови за односе са јавношћу, врши се писмена коресподенција са другим органима, организују годишњи и други састанци Апелационог јавног тужиоца са основним и вишим јавним тужиоцима и др.

 Секретаријатом руководи секретар тужилаштва, виши саветник Жаклина Дробњак.

 У секретаријату је распоређена и административно технички секретар Јелена Пантелић која обавља административно техничке послове за потребе јавног тужиоца; води ,,А“, ,,П“, ,,Р“, ,,Стр. пов“, ,,Пов“ и ,,ПИ“ уписник, обавља послове везане за дневне обавезе јавног тужиоца као и послове по налогу тужиоца.

 **Писарница -** У писaрници као посебној организационој јединици Секретаријата, обaвљaју се aдминистaтивни послови вођењa уписникa, пријемa и отпреме поште, вођење евиденције о кретaњу предметa, изрaде годишњих и периодичних извештaјa о рaду, достaвa, експедицијa и aрхивирaње зaвршених предметa кaо и други послови везaни зa рaд писaрнице.

 У оквиру писарнице послове обавља и координира радом шеф писарнице Бранко Војводић, четири уписничара, један експедитор поште и два достављача.

**Дактилобиро -** У дaктилобироу као посебној организационој јединици Секретаријата се обaвљaју послови уносa текстовa по диктaту или сa диктaфонских трaкa, врши се препис текстовa, рукописa и израда свих врста табела, води се евиденција рaдa дaктилогрaфa кaо и други послови везaни зa рaд дaктилобироa. У оквиру дактилобироа послове обављају три дактилографа.

 Радом дактилобироа координира шеф дактилобироа Марија Ранковић.

 **Финансијско - рачуноводствене послове** за Апелационо јавно тужилаштво обавља заједничко Рачуноводство за тужилаштва са подручја Београда у оквиру кога радник овог тужилаштва Драгана Тричковић врши обрачун плата, накнада за време привремене спречености за рад, обавља и друге послове по налогу шефа рачуноводства.

**Техничку службу** чине возачи-достављачи - који обављају послове превоза лица за потребе тужилаштва, проверава се исправност и хигијенско-техничко одржавање возила, разношења поште, материјала, предмета и ствари потребних за рад тужилаштва, као и друге послове по налогу јавног тужиоца.

Послове возача -достављача обављају Милан Лаловић и Милош Алексић.

 Запослена лица у Тужилаштву дужна су да савесно и непристрасно врше своје послове, као и да чувају углед Тужилаштва.

Апелационо јавно тужилаштво у Београду, у складу са законом упознаје јавност о стању криминалитета и другим појавама које запази у раду, ако то не штети интересима поступка, а има друштвени значај.

 Информисање јавности врши се путем средстава јавног информисања или на други одговарајући начин на који тужилаштво обавештава грађане, органе и организације о стању криминалитета и другим проблемима и појавама запаженим у раду.

 У Апелационом јавном тужилаштву укупан број запослених (државних службеника и намештеника) на неодређено време је 17, а на одређено време, односно на замени одсутног радника, 1 извршилац.

 Јавни тужилац или заменик кога одреди врши пријем грађана и давање обавештења у одређено време или на други начини, а изузетно и ван предвиђеног времена кад јавни тужилац процени да је то неопходно.

 Седнице-Колегијуми Апелационог јавног тужилаштва у складу са законом и подзаконским прописима, затворене су за јавност.

Идентификациона обележја у згради у којој је смештено Апелационо јавно тужилаштво Београду, складу са чл. 7. Правилника о управи у јавном тужилаштву („Сл. гласник РС“ бр.110/09 и др.) морају бити јасна и истакнута на згради у којој је смештено Апелационо јавно тужилаштво, где морају бити истакнути грб и државна застава Републике Србије у складу са Законом који уређује употребу грба, заставе и химне Републике Србије, као и назив јавног тужилаштва, написан великим ћириличким штампаним словима. У канцеларији Апелационог јавног тужиоца у Београду истакнут је велики грб Републике Србије и државна застава.

Печат јавног тужилаштва садржи назив и седиште јавног тужилаштва, назив и грб Републике Србије у складу са Законом који уређује печат државних органа.

 У складу са Правилником о управи у јавним тужилаштвима („Сл. гласник РС“ бр.110/09 и др.), јавни тужиоци и заменици јавног тужиоца имају службене легитимације и значке. Службене легитимације и значке издаје Републички јавни тужилац.

 Службене легитимације и значке искључиво се употребљавају приликом предузимања службених радњи и у друге сврхе се не могу користити.

Евиденција издатих службених легитимација и значака води се у Републичком јавном тужилаштву. Ова евиденција садржи редни број, назив јавног тужилаштва, серију издате службене легитимације и значке и серијски број, датум и потпис лица које је службену легитимацију и значку примило.

 У случају изгубљене службене легитимације или значке, као и у случају престанка јавнотужилачке функције, поступа се у складу са чл. 12. и 13. Правилника о управи у јавним тужилаштвима („Сл. гласник РС“ бр.110/09 и др.).

 У Апелационом јавном тужилаштву у Београду воде се евиденције у форми уписника, од којих су најзначајнији:

* Уписник предмета у другостепеном кривичном поступку - “КТЖ“
* Уписник за остале кривичне предмете (молбе, притужбе, предлоге, извештаје и друге поднеске државних органа, правних лица и грађана, као и за вођење написа у јавним гласилима и уписивање сазнања о догађајима од значаја за рад јавног тужилаштва и др.) - „КТР“
* Уписник за предмете по ванредним правним лековима и предмете у другостепеном поступку по жалбама на решење - „КТР-I“
* Уписник за приговоре оштећеног - „КТПО“
* Уписник за приговоре осумњиченог и његовог браниоца у истрази - „КТПИ“
* Уписник за предмете са ознаком степена тајности поверљиво - “Пов“
* Уписник за предмете са ознаком тајности строго поверљиво - “Стр.пов“
* Уписник о захтевима и одлукама о остваривању права за приступ информацијама од јавног значаја - “ПИ“
* Уписник за административне предмете и акте - “А“
* Уписник за персоналне послове - “П“
* Уписник о обавезним упутствима и другим хијерархијским одлукама вишег тужилаштва - “О“
* Уписник за финансијско-материјалне послове - “Р“.

Аудио и видео снимање објекта које користи Апелационо јавно тужилаштво могуће је извршити на основу акредитиције новинара и уз претходно одобрење старешине органа, односно власника објекта и других надлежних органа, а у складу са законом.

***Најчешће тражене информације у Апелационом јавном***

 ***тужилаштву у Београду***

У вези информација које се најчешће траже од Апелационог јавног тужилаштва су оне које се тичу рада и поступања Апелационог јавног тужилаштва у конкретним предметима а у вези са поднетим притужбама, представкама и кривичним пријавама од стране грађана или других подносилаца, док су најчешће тражене информације од невладиних организација, других државних органа у вези са статистичким подацима и извештајима о раду.

 ***Опис надлежности, овлашћења и обавеза***

Стварна надлежност јавног тужилаштва прописана је чланом 14. Закона о јавном тужилаштву и одређује се у складу са одредбама закона које важе за утврђивање стварне надлежности суда, пред којим јавно тужилаштво поступа, осим када законом није друкчије одређено.

 На основу члана 13. став 5. Закона о јавном тужилаштву, апелационо јавно тужилаштво оснива се за подручје апелационог суда, док је у ставу 7. наведеног члана прописано да се оснивање, седишта и подручја апелационих, виших и основних јавних тужилаштава уређују посебним законом.

 Апелациони јавни тужилац у Београду, као носилац управе у јавном тужилаштву, одређује организацију и рад јавног тужилаштва, одлучује о правима по основу рада заменика јавног тужиоца и о радним односима запослених у јавном тужилаштву.

 Јавни тужилац и заменик јавног тужиоца је самосталан у вршењу својих овлашћења. Носиоци јавнотужилачке функције дужни су да своју функцију врше законито, правилно, благовремено и непристрасно и да штите част и углед јавнотужилачке професије, својим понашањем чувају углед у професионалној средини и ван ње, штите јавни интерес и поступају без дискриминације по било ком основу, у складу са достигнутим нивоом заштите људских права.

 Забрањен је сваки утицај на рад јавног тужилаштва и на поступање у предметима од стране извршне и законодавне власти, коришћењем јавног положаја, средстава јавног информисања или на било који други начин којим може да се угрози самосталност у раду јавног тужилаштва.

 Јавни тужилац и заменик јавног тужиоца дужни су да одбију сваку радњу која представља утицај на самосталност у раду јавног тужилаштва.

 Јавни тужилац и заменик јавног тужиоца дужни су да стручно, савесно, непристрасно, правично и без непотребног одлагања врше своју функцију посебно водећи рачуна о заштити оштећених и спречавању дискриминације по било ком основу.

 Јавни тужилац и заменик јавног тужиоца у вршењу своје функције поступају у складу са Етичким кодексом, који доноси Државно веће тужилаца.

 Питања од значаја за рад јавног тужилаштва разматрају се на седницама Колегијума јавног тужилаштва (Колегијум).

 Колегијум је стручно тело тужилаштва које разматра питања из надлежности јавног тужилаштва, заузима ставове, даје предлоге, мишљења и иницијативе о питањима значајним за рад и организацију јавног тужилаштва.

 Колегијум јавног тужилаштва:

* даје мишљење Државном већу тужилаца о кандидатима за заменике јавног тужиоца у свом или непосредно нижем јавном тужилаштву;
* даје мишљење Државном већу тужилаца о кандидатима за

 јавне тужиоце у непосредно нижем јавном тужилаштву;

* разматра извештај о раду јавног тужилаштва за претходну годину;
* разматра питања од значаја за стручно усавршавање носилаца јавнотужилачке функције и особља, као и организацију јавног тужилаштва;
* разматра обавезна упутства непосредно вишег јавног тужиоца, општа обавезна упутства, правна схватања суда, примену нових прописа и предлаже издавање општих потребних упутстава за рад;

 Седницу Колегијума сазива и њоме руководи јавни тужилац или заменик јавног тужиоца кога он одреди. Јавни тужилац је дужан да седницу Колегијума сазове најмање три пута годишње. Уколико најмање трећина заменика јавног тужиоца захтева сазивање седнице Колегијума, јавни тужилац је у обавези да сазове седницу. Дневни ред седнице Колегијума предлаже јавни тужилац. Уколико је седница Колегијума сазвана на захтев заменика јавног тужиоца, дневни ред предлажу заменици јавног тужиоца. Седница Колегијума може да се одржи ако је присутно две трећине заменика јавног тужиоца, а одлука је пуноважна ако за њу гласа већина присутних чланова. Гласање на Колегијуму је јавно, осим уколико Колегијум не одлучи да гласање буде тајно или уколико кандидат о коме даје мишљење не захтева тајност гласања. О току седнице и донетим одлукама Колегијума води се записник. Записник потписују јавни тужилац или заменик јавног тужиоца који је председавао седницом Колегијума и записничар. Чланови Колегијума имају право увида у записник о седници Колегијума.

Апелационо јавно тужилаштво у Београду израђује План и програм рада, као и Годишњи извештај о раду.

 ***Поступање у оквиру надлежности, овлашћења и***

***обавеза Апелационог јавног тужилаштва у Београду***

Апелациони јавни тужилац послове из своје надлежности обавља непосредно или преко лица које он одреди. Заменици Апелационог јавног тужиоца поступају у оквиру свог реферата, у складу са законом.

 Одлучивање у групном саставу спроводи се у оквиру Колегијума Апелационог јавног тужилаштва.

 Обавезе, надлежности и овлашћења Апелационог јавног тужилаштва произилазе из:

* Устава Републике Србије **(**„Службени гласник РС“бр. 98/2006),
* Закона о јавном тужилаштву („Сл. гласник РС“ бр. 116/08, 101/10, 78/11, 101/11, 38/12, 121/12, 101/13, 11/14, 117/14, 106/15 и 63/16);
* Закона о седиштима и подручјима судова и јавних тужилаштава ((„Сл. гласник РС“ бр. 101/13);
* Кривичног законика (Службени гласник РС", бр. 85/2005, 88/2005, 107/2005, 72/2009, 111/2009, 121/2012, 104/2013, 108/2014, 94/2016)
* Законика о кривичном поступку („Сл. гласник РС“ бр. 72/11, 101/11, 121/12, 32/13, 45/13 и 55/14);
* Закона о парничном поступку („Сл. гласник РС“ бр. 72/11, 49/13, 74/13 и 55/14);
* Закона о општем управном поступку („Службени гласник РС“, број 18/16)
* Закона о прекршајима („Сл. гласник РС“ бр. 65/13);
* Закона о међународној правној помоћи у кривичним стварима („Сл. гласник РС“ бр. 20/09);
* [Правилника о управи у јавним тужилаштвима („Сл. гласник РС“ Службени](http://www.kg.ap.jt.rs/clanci/dokumenti/) [гласник РС", бр. 110/2009, 87/2010, 5/2012, 54/2017) и других закона ближе](http://www.kg.ap.jt.rs/clanci/dokumenti/) [наведених у тачки 9. овог Инфораматора, као и других подзаконских аката.](http://www.kg.ap.jt.rs/clanci/dokumenti/)

 Апелационо јавно тужилаштво у Београду је у протеклом периоду извршавало све законом прописане обавезе, у складу са прописаним начином њихове реализације - планом и програмом рада, те сачињавањем Годишњег извештаја о раду, у складу са доношењем релевантних одлука у предметима, редовним праћењем рада нижих јавних тужилаштава, издавањем упутстава за поступање нижих јавних тужилаштава.

 Приказ примљених и решених предмета за период од 01.01. до 30.10.2017. године, за подручје Апелационог јавног тужилаштва у Београду:

|  |  |  |  |  |
| --- | --- | --- | --- | --- |
| УПИСНИК | ПРИМЉЕНО |  РЕШЕНО |  |  |
| КТЖ | 1230 | 1230 |  |  |
| КТР I | 44 | 44 |  |  |
| КТР | 961 | 961 |  |  |
|  |  |  |  |  |
| К Рех | 238 | 238 |  |  |
| КТПО | 267 | 267 |  |  |
| КТПИ | 12 | 12 |  |  |
| КПЖ | 737 | 737 |  |  |
|  У |  1 |  1 |  |  |
|  И |  / |  / |  |  |
| УКУПНО : | 3490 | 3490 |  |  |

 ***Прописи које у раду примењује***

 ***Апелационо јавно тужилаштво у Београду***

Устав Републике Србије **(**„Службени гласник РС“бр. 98/2006),

* Закон о јавном тужилаштву („Сл. гласник РС“ бр. 116/08, 101/10, 78/11, 101/11, 38/12, 121/12, 101/13, 11/14, 117/14, 106/15 и 63/16);
* Закон о седиштима и подручјима судова и јавних тужилаштава („Сл. гласник РС“ бр. 101/13);
* Кривични законик (Службени гласник РС", бр. 85/2005, 88/2005, 107/2005, 72/2009, 111/2009, 121/2012, 104/2013, 108/2014, 94/2016)
* Законик о кривичном поступку („Сл. гласник РС“ бр. 72/11, 101/11, 121/12, 32/13, 45/13 и 55/14);
* Закон о парничном поступку („Сл. гласник РС“ бр. 72/11, 49/13, 74/13 и 55/14);
* Закон о општем управном поступку („Службени гласник РС“, број 18/16)
* Закон о раду („Сл. гласник РС“ бр. 24/05, 61/05, 54/09, 32/13, 75/14, 13/17);
* Закон о државним службеницима („Сл. гласник РС“ бр.7 Закон о платама државних службеника и намештеника („Сл. гласник РС“ бр. 62/06, 63/06, 115/06, 101/07, 99/10, 108/13 и 99/14);
* Закон о слободном приступу информацијама од јавног значаја („Сл. гласник РС“ бр. 120/04, 54/07, 104/09 и 36/10);
* Закон о заштити узбуњивача („Сл. гласник РС“ бр. 128/14);
* Закон о заштити података о личности („Сл. гласник РС“ бр. 97/08, 104/09, 68/12 – Одлука УС И. 107/12);
* Закон о прекршајима („Сл. гласник РС“ бр. 65/13);
* Закон о буџетском систему („Сл. гласник РС“ бр. 54/09, 73/10, 101/10, 101/11, 93/12, 62/13, 63/13, 108/13, 142/14, 68/15, 103/15, 99/16);
* Закон о јавним набавкама („Сл. гласник РС“ бр. 124/12, 14/15 и 68/15);
* Закон о одузимању имовине проистекле из кривичног дела („Сл. гласник РС“ бр. 32/13);
* Закон о одговорности правних лица за кривична дела („Сл. гласник РС“ бр. 97/08);
* Закон о међународној правној помоћи у кривичним стварима („Сл. гласник РС“ бр.20/09)
* Закон о извршењу кривичних санкција („Сл. гласник РС“ бр.55/14)
* Уредба о накнади трошкова и отпремнина државних службеника и намештеника („Сл. гласник РС“ бр. 98/07, 84/14 и 84/15);
* Уредба о накнадама и другим примањима изабраних и постављених лица у државним органима („Сл. гласник РС“ бр. 44/08 и 78/12) и друге уредбе:
* Правилник о управи у јавним тужилаштвима („Сл. гласник РС“ Службени гласник РС", бр. 110/2009, 87/2010, 5/2012, 54/2017) и други правилници

 ***Услуге које орган пружа заинтересованим лицима***

Пружање услуга од стране Апелационог јавног тужилаштва врши се у оквиру надлежности јавног тужилаштва, а на начин како то је регулисано законом и подзаконским прописима.

 Циљ пружања услуга од стране Апелационог јавног тужилаштва јесте да грађани на ефикасан начин остваре своја права и законом заштићене интересе. Грађани могу Апелационом јавном тужилаштву подносити притужбе, представке, кривичне пријаве, предлоге.

У послове пружања услуга од стране Апелационог јавног тужилаштва спадају: обавештења, пријем грађана, достављање одлука, издавање докумената, информација, омогућавање разгледања списа, фотокопирање тражених докумената, као и послови везани за функционисање јавног тужилаштва, пружање различитих врста информација, како нижим тужилаштвима тако и другим заинтересованим лицима, органима и организација.

 Наведена писмена могу се поднети непосредно преко писарнице тужилаштва и посредством електронске адресе kabinet@bg.ap.jt.rs

 ***Поступак ради пружања услуга***

 Поступак пружања услуга регулисан је, пре свега, Законом о јавном тужилаштву, Правилником о управи у јавним тужилаштвима, Законом о општем управном поступку, Закон о слободном приступу информацијам од јавног значаја, као и другим законима и подзаконским актима.

 Правилник о управи у јавном тужилашту, прописује да су јавна тужилаштва дужна да организују рад тако да грађани могу на ефикасан начин да остваре права и законом заштићене интересе из надлежности јавног тужилаштва.

 Јавна тужилаштва су дужна да од грађана примају поднеске, кривичне пријаве, предлоге и друге изјаве ради предузимања радњи на које су овлашћени.

 Чланом 63. Правилника о управи о јавном тужилаштву регулисана су правила о давању обавештења грађанима, сходно ком се грађанима не могу давати изјаве о вероватном исходу поступка, нити оцена правилности радњи судских и других органа и одлука суда и других органа.

 Радници у писарници могу на основу података из уписника давати само обавештења на које их овласти јавни тужилац или заменик јавног тужиоца кога он одреди.

 Писарница Апелационог јавног тужилаштва у којој се грађани могу распитати о поднетим пријавама, поднесцима, притужбама или кривичним пријавама, налази се на VI спрату, у улици Катанићева 15, контакт телефон 011/635-4882.

 Свако ко има оправдани интерес и обратио се јавном тужилаштву за поступање у стварима за које је надлежно јавно тужилаштво, има право на подношење представке или притужбе на рад јавног тужилаштва, као и право да о одлуци по представци или притужби буде обавештен.

 Не могу се давати на разматрање списи нити фотокопије списа у предметима других органа који се налазе у јавном тужилаштву. При давању списа на разматрање, из предмета се издвајају забелешке и запажања обрађивача предмета по појединим питањима, нацрти одлука и други списи чија се садржина не може саопштити.

 Грађани су дужни да надокнаде трошкове и нужне издатке настале разматрањем или фотокопирањем списа предмета према тарифи коју пропише министарство надлежно за правосуђе.

 По захтевима грађана за издавање уверења и потврда о чињеницама о којима јавно тужилаштво води евиденцију, поступа се без одлагања.

 ***Подаци о јавним набавкама***

У табели је представљена јавна набавка мале вредности за Апелационо јавно тужилаштво у Београду за 2016.годину и реализација јавне набавке.

|  |  |  |  |  |
| --- | --- | --- | --- | --- |
| **Предмет набавке** | **Процењена вредност набавке мале вредности**1.000.000,00 |  **Вредност**  **набавке**  |  **Датум покретања и закључења** **поступка** |  |
| услуга | Без ПДВ | Са ПДВ |  |  покретања | закључења | извршења |  |
| Одржавање хигијене |  |  55.000.00 | 66.000,00 |  | септембар 2016 | Новембар 2016 | Новембар 2017 |

 ***Подаци о исплаћеним платама, зарадама и***

 ***другим примањима***

 Законом о буџету Републике Србије за 2017 годину утврђена је основица за обрачун и исплату плата јавних тужилаца и заменика јавних тужилаца у нето износу од 29.835,87 динара са припадајућим порезом и доприносом за обавезно социјално осигурање.

 Табеларни приказ исплаћених плата функционерима у АЈТ у Београду

|  |  |
| --- | --- |
| **НАЗИВ ФУНКЦИЈЕ** | **ВИСИНА ПЛАТЕ** |
| *ЈАВНИ ТУЖИЛАЦ* | 155,146.524 |
|  *ЗАМЕНИК ЈАВНОГ ТУЖИОЦА* | 119,343.48 |

 Према Закону о платама државних службеника и намештеника, основна плата се одређује множењем коефицијента са основицом за обрачун и исплату плата. На основу Закона о платама државних службеника и намештеника коефицијенти на извршилачким радним местима одређени су према платном разреду платне групе у којој се налази извршилачко радно место. Законом о буџету Републике Србије за 2017.годину утврђена је основица за обрачун и исплату плата за државне службенике запослене у правосуђу у нето износу од 17.956,35 динара.

 Табела подаци о платама државних службеника запослених у АЈТ-у у Београду:

|  |  |  |
| --- | --- | --- |
| **Држ. службеници и намештеници** |  **Звање**  |  **Висина плате** |
| *ДРЖАВНИ СЛУЖБЕНИК* | *ВИШИ САВЕТНИК* |  71.107,146 -86,370,04 |
| *ДРЖАВНИ СЛУЖБЕНИК* | *РЕФЕРЕНТ* |  30.705,35-39.144,843 |
| *НАМЕШТЕНИК* | *ДАКТИЛОГРАФ, ВОЗАЧ-ДОСТАВЉАЧ* |  26.934,525 |

 ***ЧУВАЊЕ НОСАЧА ИНФОРМАЦИЈА***

 Апелационо јавно тужилаштво у Београду поседује податке у вези са предметима, извештаје о раду, податке о именима и примањима запослених, систематизацији радних места и др.

 Носачи информација су:

- предмети који се чувају у писарници и електронском уписнику;

- архивирани предмети који се чувају у писарници и канцеларијама тужилаштва;

- извештаји о раду тужилаштва који се чувају у управи тужилаштва;

- евиденције о именима запослених, њиховим примањима чувају се у архиви рачуноводства.

 Писарница и канцеларије у којима се чувају наведени подаци се закључавају и приступ имају само запослени у писарници а други запослени по овлашћењу јавног тужиоца и шефа писарнице.

 ***ОСТВАРИВАЊЕ ПРАВА НА ПРИСТУП ИНФОРМАЦИЈАМА***

 ***ОД ЈАВНОГ ЗНАЧАЈА***

 Закон о слободном приступу информацијама од јавног значаја прописује да јавност има право на приступ информацијама од јавног значаја. Информацијом од јавног значаја сматра се свака информација за коју јавност има оправдани интерес да зна, а којом располаже орган јавне власти.

 Тражилац информације подноси писмени захтев за остваривање права на приступ информацијама од јавног значаја. Захтев мора садржати назив тужилаштва, име, презиме и адресу тужиоца као и што прецизнији опис информације која се тражи. Тражилац не мора навести разлоге за подношење захтева.

 Када захтев не садржи напред наведене податке, односно када захтев није уредан, овлашћено лице у тужилаштву дужно је да без накнаде поучи тражиоца како да те недостатке отклони, односно да достави тражиоцу упутство о допуни.

 Ако тражилац не отклони недостатке у року од 15 дана од дана пријема упутства о допуни а недостаци су такви да се по захтеву не може поступати, тужилаштво ће донети закључак о одбацивању захтева као неуредног.

 Приступ информацијама тужилаштво је дужно да омогући и на основу усменог захтева тражиоца који се саопштава на записник, при чему се такав захтев уноси у посебну евиденцију. И код усменог захтева важе рокови као да је захтев поднет писмено.

 Тужилаштво може прописати образац за подношење захтева, али мора размотрити и захтев који није сачињен на том обрасцу.

 Тужилаштво је дужно да без одлагања, а најкасније у року од 15 дана од дана пријема захтева, тражиоца обавести о поседовању информација, стави му на увид документ који садржи тражену информацију, односно упути копију тог документа. Копија документа је упућена тражиоцу даном напуштања писарнице тужилаштва.

 Ако тужилаштво није у могућности, из оправданих разлога, да у року од 15 дана обавести тражиоца о поседовању информације, да му стави на увид документ који садржи тражену информацију или да му упути копију тог документа дужно је да о томе одмах обавести тражиоца и одреди накнадни рок, који не може бити дужи од 40 дана од дана пријема захтева, у коме ће тражиоца обавестити о поседовању информације, ставити му на увид документ који садржи тражену информацију, упутити му копију тог документа. Ако тужилаштво на захтев не одговори у року, тражилац може уложити жалбу Поверенику за информације од јавног значаја.

 ***ОДЛУЧИВАЊЕ ПО ЗАХТЕВУ***

 Када тужилаштво удовољи захтеву тражиоца, неће издати посебно решење, него ће о томе сачинити службену белешку. Тужилаштво ће издвојити само тражени документ, односно информацију и доставити је тражиоцу.

 Тражилац врши увид у тражену информацију у писарници тужилаштва, односно у другој просторији коју одреди тужилац уз обавезно присуство тужиоца или заменика кога он одреди, односно овлашћеног радника тужилаштва.

 Ако тужилаштво одбије да у целини или делимично обавести тражиоца информације да му стави на увид документ који садржи тражену информацију или да му упути копију документа, дужно је да донесе образложено решење о одбијању тог захтева, у коме ће тражиоца упутити на правна средства која може користити.

 Тужилаштво не мора тражиоцу омогућити остваривање права на приступ информацијама од јавног значаја ако се ради о информацији која је већ јавно објављена. У овом случају ће у одговору на захтев означити носача информације, односно где и када је тражена информација објављена.

 Када тужилаштво не поседује документ који садржи тражену информацију проследиће захтев Поверенику за информације од јавног значаја уз обавештење у чијем се поседу, по његовом знању, документ налази. Исто обавештење доставиће и тражиоцу информација.

 ***ИСКЉУЧЕЊЕ И ОГРАНИЧЕЊЕ ПРАВА НА ПРИСТУП***

 ***ИНФОРМАЦИЈАМА ОД ЈАВНОГ ЗНАЧАЈА***

 Тужилаштво неће тражиоцу омогућити остваривање права на приступ информацијама од јавног значаја ако би тиме повредило право на приватност, право на углед или које друго право лица на које се тражена информација лично односи, осим:

-ако је лице на које се односи информација пристало на давање информације,

-ако се ради о личности, појави или догађају од интереса за јавност а нарочито ако се ради о носиоцу државне и политичке функције и ако је информација важна, с обзиром на функцију коју то лице врши,

-ако се ради о лицу које је својим понашањем, нарочито у вези са приватним животом, дало повода за тражење информација.

 Тужилаштво неће омогућити остваривање права на приступ информацијама од јавног значаја, ако би тиме:

-угрозило живот, здравље, сигурност или које друго важно добро неког лица,

-угрозило, омело или отежало спречавање или откривање кривичног дела, оптужења за кривично дело, вођење преткривичног поступка, вођење судског поступка, извршење пресуде или спровођење казне или који други правно уређени поступак или фер поступање и правично суђење,

-озбиљно угрозило одбрану земље, националну или јавну безбедност или међународне односе,

-битно умањило способност државе да управља економским процесима у земљи или битно отежало остваривање оправданих економских интереса,

 -учинило доступним информацију или документ за који је прописима или службеним актом заснованим на закону, одређено да се чува као државна, службена, пословна или друга тајна, односно који је доступан само одређеном кругу лица, а због чијег би одавања могле наступити тешке правне или друге последице по интересе заштићене законом који претежу над интересом за приступ информацији.

 Као државна тајна сматрају се подаци или писмена чије би одавање имало или би могло имати штетне последице за политичке, економске или војне интересе земље. На писменима која садрже државну тајну ставља се на видном месту ознака „државна тајна“.

 Као службена тајна сматрају се подаци или документи који су законом или другим прописом, општим актом или одлуком надлежног органа проглашена службеном тајном, као и подаци који нису проглашени службеном тајном а чије би одавање могло изазвати теже штетне последице за службу.

 Јавни тужилац одређује који подаци представљају службену или професионалну тајну. На писменима која садрже службену тајну ставља се на видном месту ознака „службена тајна“.

 Тужилаштво ће одбити и захтев за приступ информацијама:

-који се односи на личне интересе и приватност трећих лица, као и на поверљиве економске интересе трећих лица,

-када су малолетна лица оштећена кривичним делом, односно када се откривањем информацијама могу угрозити права и интереси малолетних лица,

-када се тражене информације односе на кривична дела против полних слобода, односно на идентитет оштећених,

-када се ради о поштовању прептоставке невиности,

-када се утврди да нису у питању информације од јавног значаја,

када су предмет захтева решење о одбачају кривичне пријаве,

односно службена белешка о одустанку од кривичног гоњења.

 ***ЗЛОУПОТРЕБА СЛОБОДНОГ ПРИСТУПА***

 ***ИНФОРМАЦИЈАМА ОД ЈАВНОГ ЗНАЧАЈА***

 Тужилаштво неће тражиоцу омогућити остваривање права на приступ информацијама од јавног значаја ако тражилац злоупотребљава права на приступ информацијама од јавног значаја, нарочито ако је тражење неразумно, када се понавља захтев са истим или већ добијеним информацијама или када се тражи превелики број информација.

 ***НАКНАДА ТРОШКОВА ЗА ПРИСТУП***

 ***ИНФОРМАЦИЈАМА ОД ЈАВНОГ ЗНАЧАЈА***

 Копија документа која садржи тражену информацију издаје се уз обавезу тражиоца да плати накнаду нужних трошкова израде те копије а у случају упућивања и трошкове упућивања. Влада Републике Србије прописује трошковник на основу кога тужилаштво обрачунава трошкове, док фотографисање документата није дозвољено.

 Од обавезе плаћања ослобођени су новинари када захтевају копирање документа ради обављања свог позива, Удружења за заштиту људских права када копију документа захтевају ради остваривања циљева удружења и сва лица када се тражена информација односи на угрожавање, односно заштиту здравља и животне средине.

 Увид у документа који садржи тражену информацију је бесплатан и врши се у просторијама тужилаштва.

 Саставни део овог информатора је захтев за приступ информацијама од јавног значаја, који је тражилац информације дужан да поднесе Апелационом јавном тужилаштву.

 **АПЕЛАЦИОНИ**

 **ЈАВНИ ТУЖИЛАЦ**

 **Томислав Килибарда**

**ПРИЛОГ:**

Образац захтева за приступ информацији од јавног значаја; Апелационо јавно тужилаштво у Београду

Катанићева бр.15

 - З А Х Т Е В за приступ информацији од јавног значаја

 - Образац захтева за приступ информацији од јавног значаја;

 **( у наслову)**

 **Апелационо јавно тужилаштво у Београду**

 **Катанићева бр.15**

 **З А Х Т Е В**

 **за приступ информацији од јавног значаја**

На основу члана 15. ст. 1. *Закона о слободном приступу информацијама од јавног значаја* ( “Службени гласник РС”, бр. 120/2004, 54/2007 и 104/2009), од горе наведеног органа захтевам:\*

* обавештење да ли поседује тражену информацију;
* увид у документ који садржи тражену информацију;
* копију документа који садржи тражену информацију;
* достављање копије документа који садржи тражену информацију:\*\*
* поштом;
* електронском поштом;
* факсом;
* на други начин:\*\*\*

Овај захтев се односи на следеће информације:

(навести што прецизнији опис информације која се тражи као и друге податке који

олакшавају проналажење тражене информаци